**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO SUSISIEKIMO KOMUNIKACIJŲ ORGANIZAVIMO TIKSLINIMUI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617; 2006, Nr. 66-2429; 2009, Nr. 159-7205) 22 straipsnio 1 dalies 4 punktu ir atsižvelgdama į Nuolatinės statybos komisijos 2013-09-25 protokole Nr. (21.2)‑TAR1-145 pateiktas išvadas ir VĮ Klaipėdos valstybinio jūrų uosto direkcijos prašymą, Klaipėdos miesto savivaldybės taryba nusprendžia:

1. Pritarti susisiekimo komunikacijų, numatytų detaliuoju planu, patvirtintu Klaipėdos miesto savivaldybės tarybos 2004 m. birželio 23 d. sprendimu Nr. 1-247 „Dėl Klaipėdos valstybinio jūrų uosto teritorijos į pietus nuo Senosios Smiltelės gatvės detaliojo plano patvirtinimo“, organizavimo tikslinimui statybos techninio projekto rengimo metu, išlaikant norminius atstumus iki sklypo ribų, nesukeliant naujų neigiamų padarinių gyvenimo ir aplinkos kokybei (pridedama – sklypo plano schema).

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Marijus Mockus, tel. 39 63 28

2013-11-04